CELEX: 32008R0333
Language: el
Date: 2008-04-11 00:00:00
Title: Κανονισμός (ΕΚ) αριθ. 333/2008 της Επιτροπής, της 11ης Απριλίου 2008 , περί καθορισμού των ανώτατων ποσών τα οποία ισχύουν για τις συμπληρωματικές ενισχύσεις που θα χορηγηθούν στην Πορτογαλία στο πλαίσιο της προαιρετικής διαφοροποίησης βάσει του κανονισμού (ΕΚ) αριθ. 378/2007 του Συμβουλίου

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 102/19
            
         
      ΚΑΝΟΝΙΣΜΌΣ (ΕΚ) αριθ. 333/2008 ΤΗΣ ΕΠΙΤΡΟΠΉΣ
   
   της 11ης Απριλίου 2008
   περί καθορισμού των ανώτατων ποσών τα οποία ισχύουν για τις συμπληρωματικές ενισχύσεις που θα χορηγηθούν στην Πορτογαλία στο πλαίσιο της προαιρετικής διαφοροποίησης βάσει του κανονισμού (ΕΚ) αριθ. 378/2007 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, και για την τροποποίηση του κανονισμού (ΕΚ) αριθ. 1290/2005 (1), και ιδίως το άρθρο 1 παράγραφος 3 τρίτο εδάφιο,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 378/2007 καθορίζονται οι όροι βάσει των οποίων επιτρέπεται στα κράτη μέλη να εφαρμόσουν κατά την περίοδο 2007-2012 μείωση, η οποία στο εξής αποκαλείται «προαιρετική διαφοροποίηση», σε όλα τα ποσά άμεσων ενισχύσεων, κατά την έννοια του κανονισμού (ΕΚ) αριθ. 1782/2003 του Συμβουλίου (2), οι οποίες χορηγούνται στην επικράτειά τους.
            
         
               (2)
            
            
               Η Πορτογαλία αποφάσισε να εφαρμόσει την προαιρετική διαφοροποίηση από το έτος 2008 με ετήσιο ποσοστό μείωσης 10 %.
            
         
               (3)
            
            
               Πρέπει να καθοριστούν τα ανώτατα όρια που θα ισχύσουν στην Πορτογαλία για το σύνολο των συμπληρωματικών ποσών ενίσχυσης που προβλέπονται στο άρθρο 1 παράγραφος 3 τρίτο εδάφιο του κανονισμού (ΕΚ) αριθ. 378/2007, προκειμένου να εκτιμηθούν τα καθαρά ποσά που προκύπτουν από την εφαρμογή της προαιρετικής διαφοροποίησης τα οποία θα διατεθούν στην Πορτογαλία ως κοινοτική στήριξη στα μέτρα προγραμματισμού της αγροτικής ανάπτυξης.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ανώτατα όρια που ισχύουν για την Πορτογαλία όσον αφορά το σύνολο των συμπληρωματικών ποσών ενίσχυσης που προβλέπονται στο άρθρο 1 παράγραφος 3 τρίτο εδάφιο του κανονισμού (ΕΚ) αριθ. 378/2007 είναι τα εξής:
   
               Ημερολογιακό έτος
            
            
               Εκατομμύρια ευρώ
            
         
               2008
            
            
               20,4
            
         
               2009
            
            
               20,4
            
         
               2010
            
            
               20,4
            
         
               2011
            
            
               20,4
            
         
               2012
            
            
               20,4
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Απριλίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 95 της 5.4.2007, σ. 1.
   
      (2)  ΕΕ L 270 της 21.10.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 293/2008 (ΕΕ L 90 της 2.4.2008, σ. 5).